LV Eiropas Savienības Oficiālais Vēstnesis C 282/3

Komisijas ziņojums par pārtikas produktu apstarošanu 2006. gadā

(2008/C 282/04)

KOPSAVILKUMS

Saskaņā ar 7. panta 3. punktu Eiropas Parlamenta un Padomes 1999. gada 22. februāra Direktīvā 1999/2/EK par dalībvalstu tiesību aktu tuvināšanu attiecībā uz pārtiku un pārtikas sastāvdaļām, kas ir apstrādātas ar jonizējošo radiāciju (1), dalībvalstis katru gadu Komisijai nosūta:

— to pārbaužu rezultātus, kas veiktas apstarošanas iekārtās, jo īpaši attiecībā uz apstrādāto produktu kategorijām un daudzumu un lietotajām devām, un

— to pārbaužu rezultātus, kas veiktas produkta tirdzniecības posmā, un norāda metodes, kādas izmantotas apstaroto pārtikas produktu noteikšanai.

2006. gadā apstiprinātas apstarošanas iekārtas bija 10 dalībvalstīs. Visas šīs dalībvalstis sniedza prasīto informāciju par apstrādāto produktu kategorijām, daudzumu vai devām. Eiropas Savienībā 2006. gadā apstaroja 15 058 tonnas pārtikas produktu.

Astoņpadsmit dalībvalstis ziņoja par tirgū laistu pārtikas produktu pārbaudēm. Pavisam 2006. gadā pārbaudīja 6 386 pārtikas produktu paraugus. Par nelikumīgi apstarotiem un/vai nemarķētiem atzina 3,3 % tirgū laisto produktu.

Pārkāpumu sadalījums pa produktu kategorijām ir nevienmērīgs. Produktu kategorijas, kurās konstatēts visvairāk neatbilstību, ir pārtikas produktu piedevas (Vācija, Somija un Apvienotā Karaliste) un zupas un mērces (Vācija). Ievērojami samazinājies Vācijā konstatēto neatbilstīgo paraugu skaits kategorijā “Āzijas nūdeļu uzkodas” (no 37 % 2005. gadā uz 5 % 2006. gadā).

Pārbaužu rezultātu atšķirības starp dalībvalstīm daļēji skaidrojamas ar paraugu izvēli un izmantoto analīzes metožu rādījumiem.

1. JURIDISKAIS PAMATS UN SITUĀCIJA

Saskaņā ar Direktīvas 1999/2/EK 7. panta 3. punktu dalībvalstis katru gadu nosūta Komisijai:

— to pārbaužu rezultātus, kas veiktas apstarošanas iekārtās, jo īpaši attiecībā uz apstrādāto produktu kategorijām un daudzumu un lietotajām devām, un

— to pārbaužu rezultātus, kas veiktas produkta tirdzniecības posmā, un norāda metodes, kādas izmantotas apstaroto pārtikas produktu noteikšanai.

Komisija šos rezultātus publicē ikgadējos ziņojumos Eiropas Savienības Oficiālajā Vēstnesī.

Šis ziņojums aptver laika posmu no 2006. gada 1. janvāra līdz 2006. gada 31. decembrim.

Informācija par pārtikas produktu apstarošanas vispārējiem aspektiem ir pieejama Eiropas Komisijas Veselības un patērētāju ģenerāldirektorāta tīmekļa vietnē (2).

1.1. Apstarošanas iekārtas

Saskaņā ar Direktīvas 1999/2/EK 3. panta 2. punktu pārtikas produktus drīkst apstarot vienīgi apstiprinātās apstarošanas iekārtās. ES iekārtu apstiprinājumu piešķir dalībvalstu kompetentās iestādes (2). Dalībvalstis informē Komisiju par to rīcībā esošajām apstiprinātajām apstarošanas iekārtām (7. panta 1. punkts).

Komisija ir publicējusi dalībvalstīs apstiprināto apstarošanas iekārtu sarakstu (3).

1.2. Apstaroti pārtikas produkti

ES ir atļauta žāvētu aromātisko augu, garšvielu un dārzeņu piedevu apstarošana (Eiropas Parlamenta un Padomes 1999. gada 22. februāra Direktīva 1999/3/EK par Kopienas pārtikas produktu un sastāvdaļu, ko apstrādā ar jonizējošo starojumu, saraksta izveidi (4)). Turklāt septiņas dalībvalstis ir paziņojušas, ka saskaņā ar Direktīvas 1999/2/EK 4. panta 4. punktu tās saglabā valstī spēkā esošās atļaujas attiecībā uz atsevišķiem pārtikas produktiem. Komisija ir publicējusi valstīs spēkā esošo atļauju sarakstu (5).

Saskaņā ar Direktīvas 1999/2/EK 6. pantu jebkurš apstarots pārtikas produkts vai pārtikas produkta sastāvdaļa jāmarķē ar vārdiem “apstarots” vai “apstrādāts ar jonizējošo radiāciju”.

Lai ieviestu pareizu marķēšanu vai noteiktu neapstiprinātus produktus, Eiropas Standartizācijas komiteja (CEN) saskaņā ar tai piešķirto Eiropas Komisijas pilnvaru ir standartizējusi vairākas analīzes metodes.

2. APSTAROŠANAS IEKĀRTĀS VEIKTO PĀRBAUŽU REZULTĀTI

Informācija par apstarošanas iekārtām dalībvalstīs ir atrodama Komisijas tīmekļa vietnē

http://europa.eu.int/comm/food/food/biosafety/irradiation/approved_facilities_en.pdf

Dalībvalstis ir iesniegušas šādu informāciju.

2.1. Beļģija

Kompetento iestāžu veiktās pārbaudes 2006. gadā apstiprināja apstarošanas iekārtas Sterigenics S.A. atbilstību Direktīvas 1999/2/EK prasībām.

Tabulā norādītas šajā iekārtā apstaroto pārtikas produktu kategorijas un daudzums 2006. gadā.

Pārtikas produkts Daudzums (t) Varžu kājiņas 2 784,3 Zivis un vēžveidīgie 504,4 Garšaugi un garšvielas 433,2 Putnu gaļa 295,5 Gaļa 224,6 Olu pulveris 167,2 Dārzeņi 73,2 Dehidrētas asinis 30,0 Gumiarābiks 17,7 Žāvēti augļi 1,1 Citi 949,4 Kopā 5 480,6

2.2. Čehija

Kompetento iestāžu veiktās pārbaudes 2006. gadā apstiprināja apstarošanas iekārtas Artim spol.s.r.o. atbilstību Direktīvas 1999/2/EK prasībām.

Tabulā norādītas šajā iekārtā apstaroto pārtikas produktu kategorijas un daudzums 2006. gadā.

Pārtikas produkts Daudzums (t) Vidējā absorbētā radiācijas deva (kGy) Žāvēti aromātiskie garšaugi, garšvielas un dārzeņu piedevas 79,5 5-10 Kopā 79,5

2.3. Vācija

Pārskata periodā Vācijā bija piecas apstiprinātas apstarošanas iekārtas:

a) Gamma Service Produktbestrahlung GmbH, Radeberga

Kompetento iestāžu veiktās pārbaudes 2006. gadā apstiprināja šīs apstarošanas iekārtas atbilstību Direktīvas 1999/2/EK prasībām.

Tabulā norādītas šajā iekārtā apstaroto pārtikas produktu kategorijas un daudzums 2006. gadā.

Pārtikas produkts Daudzums (t) Vidējā absorbētā deva (kGy) Garšvielas un garšaugi 168,7 <10 Žāvēti dārzeņi 69,3 <10 Kopā 238,0

71,3 tonnas apstaroto pārtikas produktu eksportēja uz trešām valstīm.

b) BGS/Beta-Gamma Service GmbH&Co. KG, Vīle

Kompetento iestāžu veiktās pārbaudes 2006. gadā apstiprināja šo divu apstarošanas iekārtu atbilstību Direktīvas 1999/2/EK prasībām.

Tabulā norādītas minētajās iekārtās apstaroto pārtikas produktu kategorijas un daudzums 2006. gadā.

Pārtikas produkts Daudzums (t) Vidējā absorbētā deva (kGy) Garšvielas un garšaugi 4,5 4-10 Svaigi dārzeņi 3,4 6-10 Žāvēti dārzeņi 9,9 6-9 Kopā 17,8

Visus apstarotos pārtikas produktus eksportēja uz trešām valstīm.

c) Isotron Deutschland GmbH, Allershauzena

Kompetento iestāžu veiktās pārbaudes 2006. gadā apstiprināja šīs apstarošanas iekārtas atbilstību Direktīvas 1999/2/EK prasībām.

Tabulā norādītas šajā iekārtā apstaroto pārtikas produktu kategorijas un daudzums 2006. gadā.

Pārtikas produkts Daudzums (t) Vidējā absorbētā deva (kGy) Garšvielas un garšaugi 64,3 5-10 Dārzeņi 18,9 10 Kopā 83,2

Visus apstarotos pārtikas produktus eksportēja uz trešām valstīm.

d) Beta-Gamma-Service GmbH&Co KG, Bruhzāle

Šajā iekārtā 2006. gadā pārtikas produktu apstarošana netika veikta.

2.4. Spānija

Spānijā ir divas apstiprinātas pārtikas produktu apstarošanas iekārtas.

a) Ionmed esterilización, S.A.

Kompetento iestāžu veiktās pārbaudes 2006. gadā apstiprināja šīs apstarošanas iekārtas atbilstību Direktīvas 1999/2/EK prasībām.

Tabulā norādītas šajā iekārtā apstaroto pārtikas produktu kategorijas un daudzums 2006. gadā.

Pārtikas produkts Daudzums (t) Vidējā absorbētā deva (kGy) Žāvēti aromātiskie garšaugi, garšvielas un dārzeņu piedevas 290,6 <10

b) Aragogamma, SA

Šajā iekārtā 2006. gadā pārtikas produktu apstarošana netika veikta.

2.5. Francija

Francijā ir sešas apstarošanas iekārtas, kas apstiprinātas pārtikas produktu apstarošanai. Kompetento iestāžu veiktās pārbaudes 2006. gadā apstiprināja četru apstarošanas iekārtu atbilstību Direktīvas 1999/2/EK prasībām. Attiecībā uz divām iekārtām tika sniegti komentāri par reģistrāciju, produktu statusu pirms apstrādes un radiācijas devu mērījumiem.

Tabulā norādītas minētajās iekārtās apstaroto pārtikas produktu kategorijas un daudzums 2006. gadā.

Pārtikas produkts Daudzums (t) Vidējā absorbētā deva (kGy) Garšaugi, garšvielas un žāvēti dārzeņi 110 10 Gumiarābiks 149 3 Putnu gaļa 1 780 5 Saldētas varžu kājiņas 965 5 Kopā 3 004

2.6. Ungārija

Saskaņā ar kompetentās iestādes veikto pārbaudi 2006. gadā apstarošanas iekārta Agroster Besugárzó Rt. (Budapešta, Jászberényi út 5.) atbilda Direktīvas 1999/2/EK prasībām.

Tabulā norādītas šajā iekārtā apstaroto pārtikas produktu kategorijas un daudzums 2006. gadā.

Pārtikas produkts Daudzums (t) Vidējā absorbētā deva (kGy) Garšvielas, asie pipari 36,3 4-8 Dehidrēti produkti 13,6 3-6 Garšaugi 75,0 3-8 Kopā 124,9

2.7. Itālija

Itālijā ir viena apstarošanas iekārta, kas apstiprināta pārtikas produktu apstarošanai. Kompetentā iestāde ir atzinusi iekārtas Gammarad Italia SPA atbilstību.

Tabulā norādītas šajā iekārtā apstaroto pārtikas produktu kategorijas un daudzums 2006. gadā.

Pārtikas produkts Daudzums (t) Vidējā absorbētā deva (kGy) Žāvēti aromātiskie garšaugi un dārzeņu garšvielas 2,4 9 Kopā 2,4

2.8. Nīderlande

2006. gadā Isotron NL veica šādu produktu apstrādi savās divās ražošanas iekārtās Edē un Eten-Leurā. Daudzumi norādīti paletēs, kuru vidējais svars ir 800 kg un vidējais tilpums — 2 m (3). Pozīcija “Pārtika” attiecas uz produktiem, ko atļauts apstarot saņēmējā valstī.

Palešu skaits Edē Palešu skaits Eten-Leurā Garšvielas/garšaugi 1 175 242 Dehidrēti dārzeņi 404 1 691 Putnu gaļa (saldēta) 217 5 Garneles (atvēsinātas) 36 Garneles (saldētas) 65 0 Varžu daļas 216 84 Olu baltumi (dzesēti) 160 0 Pārtika (6) 670 1 353 Pārtikas produktu paraugi 47 2 Kopā 3 023 3 377

Kopējais apstrādāto palešu skaits Nīderlandē 2006. gadā bija 3 023 + 3 377 = 6 400; tas atbilst 5 120 tonnām pārtikas produktu.

2.9. Polija

Polijā ir divas apstarošanas iekārtas, kas apstiprinātas pārtikas produktu apstarošanai.

Tabulā norādītas šajā iekārtā apstaroto pārtikas produktu kategorijas un daudzums 2006. gadā.

Varšavas Kodolķīmijas un tehnoloģijas institūts

Pārtikas produkts Daudzums (t) Vidējā absorbētā deva (kGy) Žāvētas garšvielas, žāvēti aromātiskie garšaugi, dārzeņu garšvielas 616,7 5-10

Lodzas Tehniskās universitātes Lietišķās radiācijas ķīmijas institūts

Pārtikas produkts Daudzums (t) Vidējā absorbētā deva (kGy) Garšvielas 0,45 7-10 Kopā 0,45

2.10. Apvienotā Karaliste

Apvienotajā Karalistē ir viena apstarošanas iekārta, kas apstiprināta pārtikas produktu apstarošanai.

Šajā iekārtā 2006. gadā pārtikas produktu apstarošana saskaņā ar licences noteikumiem netika veikta.

2.11. Kopsavilkums par ES

Saskaņā ar Direktīvas 1999/2/EK 7. panta 2. punktu apstiprinātas iekārtas ir 10 dalībvalstīs.

Apstarošanas iekārtās veikto pārbaužu rezultātus, norādot apstaroto pārtikas produktu daudzumu, nosūtījušas deviņas dalībvalstis.

3. TO PĀRBAUŽU REZULTĀTI, KAS VEIKTAS PRODUKTA TIRDZNIECĪBAS POSMĀ, UN METODES, KĀDAS IZMANTOTAS APSTAROTO PĀRTIKAS PRODUKTU NOTEIKŠANAI

Dalībvalstis ir iesniegušas šādu informāciju.

3.1. Austrija

Pārbaudīja 138 paraugus, lai noteiktu apstrādi ar jonizējošo radiāciju. Neviens no tiem nebija apstarots.

Analizētais pārtikas produkts Analizēto paraugu skaits: 138 Izmantotā CEN metode Rezultāts: nav apstarots Rezultāts: apstarots, nav pareizi marķēts Baziliks 3 0 EN 1788/EN 13751 Raudene 10 0 EN 1788/EN 13751 Majorāns 4 0 EN 1788/EN 13751 Paprika 10 0 EN 1788/EN 13751 Pipari 14 0 EN 1788/EN 13751 Rozmarīns 3 0 EN 1788/EN 13751 Timiāns 5 0 EN 1788/EN 13751 Augu tēja 51 0 EN 1788/EN 13751 Vistas gaļa 19 0 EN 1786 Tītaru gaļa 6 0 EN 1786 Pīļu gaļa 10 0 EN 1786 Zosu gaļa 3 0 EN 1786 KOPĀ 138 0 Kopā % analizēto paraugu 100 0

3.2. Beļģija

Pavisam analizēti 100 paraugi. Viens no tiem bija apstarots.

Analizētais pārtikas produkts Analizēto paraugu skaits: 100 Izmantotā CEN metode Rezultāts: nav apstarots Rezultāts: apstarots, nav pareizi marķēts (izcelsme) Garšvielas 9 0 EN 1788 Žāvēti augļi un dārzeņi 21 0 EN 1788 Svaigas zemenes 11 0 EN 1788 Pārtikas produktu piedevas 17 1 Garneles 22 0 EN 1788 Vēžveidīgie un gliemenes 19 0 EN 1788 Kopā 99 1 Kopā % analizēto paraugu 99 1

3.3. Kipra

Analītiskas pārbaudes attiecībā uz pārtikas produktu apstarošanu tirdzniecības posmā 2006. gadā netika veiktas.

3.4. Čehija

Pavisam analizēti 115 paraugi. Četri paraugi bija apstaroti un nebija pareizi marķēti.

Analizētais pārtikas produkts Analizēto paraugu skaits: 115 Izmantotā CEN metode Rezultāts: nav apstarots Rezultāts: apstarots, nav pareizi marķēts Garšvielas 22 0 EN 1788 Augu tējas izstrādājumi 13 1 EN 1788 Pārtikas produktu piedevas 7 2 (7) EN 1788 Ātri pagatavojamas nūdeles 9 1 (8) EN 1788 Svaigi augļi 30 0 EN 1788/EN 1785 Putnu gaļa 15 0 EN 1785 Zivis un vēžveidīgie 12 0 EN 1785 Garneles 3 0 EN 1785 Kopā 111 4 Kopā % analizēto paraugu 96,5 3,5

3.5. Vācija

Pavisam pārbaudīti 4137 pārtikas produktu paraugi; no tiem 71 bija apstarots, un 5 no tiem bija atbilstīgi, bet 66 jeb 1,6 % — nebija atbilstīgi:

— 23 paraugi bija to pārtikas produktu kategoriju paraugi, kuras drīkst apstarot, taču tie nebija pareizi marķēti;

— 41 paraugs pieder pie pārtikas produktu kategorijām, kuras nedrīkst apstarot, turklāt paraugi nebija atbilstīgi marķēti;

— 2 paraugi bija marķēti kā apstaroti, lai gan apstarošana nav atļauta.

Kategorijas, kurās bija vislielākais procentuālais daudzums neatbilstīgo paraugu, bija pārtikas produktu piedevas (11 %) un zupas un mērces (9 %). Ievērojami samazinājies konstatēto neatbilstīgo paraugu skaits kategorijā “Āzijas nūdeļu uzkodas, svinību uzkodas, picas, uzkodas, ko lieto, skatoties TV” (no 37 % 2005. gadā uz 5 % 2006. gadā).

Analizētais pārtikas produkts Analizēto paraugu skaits: 4137 Izmantotā CEN metode Rezultāts: nav apstarots Rezultāts: apstarots, lai gan apstarošana nav atļauta, un/vai nav pareizi marķēts Piens/piena produkti 41 0 EN 1375; EN 1784; EN 1785; EN 1787; EN 1788 Siers ar garšaugiem 58 0 EN 1787; EN 1788; EN 1788 mod.; EN 13751 Sviests ar garšaugiem 29 0 EN 1787; EN 1788 Olas, olu produkti 6 0 EN 1784 Gaļa (arī saldēta gaļa, izņemot putnu un medījumu gaļu) 18 0 EN 1784; EN 1786 Gaļas produkti (izņemot desas) 39 0 EN 1784; EN 1786 Desas 58 0 EN 1784; EN 1786; EN 1787; EN 1788 Putnu gaļa 141 0 EN 1784 mod.; EN 1786 Medījumu gaļa 12 0 EN 1784; EN 1786 Zivis un zivsaimniecības produkti 140 0 L 00.00 41 ESR; EN 1784 mod., EN 1786; EN 1788 Vēžveidīgie, mīkstmieši, gliemji un citi ūdensdzīvnieki, kā arī to produkti 258 4 EN 1786; ASU analogs § 64 LFGB L 12.01; EN 13751; § 64 LFGB L 53.00-3, L 00.00-42 Pākšaugi 47 0 EN 1787, EN 1788 Zupas, mērces 175 18 EN 1375, EN 1784; EN 1785; EN 1787; EN 1788; PSL, EN 13751 Graudaugi un graudu produkti 34 0 EN13708; § 64 L 00.00-43, EN 1787; EN 1788 Eļļas sēklas 52 0 EN 1784; EN 1788 Rieksti 102 0 EN 1375; EN 1784; EN 1784 mod.; EN 1787; EN 1788 Kartupeļi, augu daļas ar augstu cietes saturu 56 0 EN 13751; EN 1788 Svaigi dārzeņi, salāti 72 0 EN 13708; EN 13751; EN 1787; EN 1788 Žāvēti dārzeņi, dārzeņu produkti 78 2 EN 13751; EN 1787; EN 1788 Svaigas sēnes 18 0 EN 1788; EN 1375 Kaltētas sēnes vai sēņu produkti 199 5 EN 13708; EN 13751; EN 1787; EN 1788 Svaigi augļi 109 0 EN 1787; EN 1788; EN 1784 Žāvēti augļi vai augļu produkti 200 0 EN 13708; EN 13751; EN 1787; EN 1788 Kakao pulveris 11 0 Neapstrādāta kafija 5 EN 13751, EN 1788 Tēja, tējai līdzīgi produkti 431 3 EN 13708; EN 13751; EN 1787; EN 1788, § 64 L 00.00-43 Lietošanai gatavi produkti 21 0 EN 13751; EN 1786; EN 1787; EN 1788 Garšvielas, tostarp izstrādājumi un piedevu sāls 1 339 16 EN 13751; EN 1784; EN 1787; EN 1788 PSL, § 64 L 00.00-43 Garšaugi 84 0 EN 13751, EN 1787, EN 1788 Sausā pārtika 43 1 EN 13751; EN 1787; EN 1788, § 64 L 00.00-43 Āzijas nūdeļu uzkodas, svinību uzkodas, pica, uzkodas, ko lieto, skatoties TV 82 4 EN 1788; PSL Pārtikas produktu piedevas 87 11 EN 13751; EN 13708, EN 1787; EN 1788; § 64 L 00.00-43 Citi 21 1 EN 13751; EN 1787; EN 1788 Kopā 4 066 66 Kopā % analizēto paraugu 98,4 1,6

Pieci paraugi bija apstaroti un atbilda ES direktīvām: divi paraugi piederēja pie kategorijas “Vēžveidīgie, mīkstmieši, gliemji un citi ūdensdzīvnieki, kā arī to produkti”, un trīs paraugi piederēja pie kategorijas “Zupas un mērces”.

3.6. Dānija

Analītiskas pārbaudes attiecībā uz pārtikas produktu apstarošanu tirdzniecības posmā 2006. gadā netika veiktas.

3.7. Igaunija

Pavisam analizēja 10 paraugus, un neviens no tiem nebija apstarots.

Analizētais pārtikas produkts Analizēto paraugu skaits: 10 Izmantotā CEN metode Rezultāts: nav apstarots Rezultāts: apstarots, nav pareizi marķēts Garšvielas 5 0 PSL, EN 13751 Tēja 5 0 PSL, EN 13751 Kopā 10 0 Kopā % analizēto paraugu 100 0

3.8. Grieķija

Pavisam analizēja 3 paraugus, un neviens no tiem nebija apstarots.

Analizētais pārtikas produkts Analizēto paraugu skaits: 3 Izmantotā CEN metode Rezultāts: nav apstarots Rezultāts: apstarots Garšaugi un garšvielas 2 0 EN 13751 (PPSL) Tēja 1 0 EN 13751 (PPSL) Kopā 3 0 Kopā % analizēto paraugu 100 0

3.9. Spānija

Analītiskas pārbaudes attiecībā uz pārtikas produktu apstarošanu tirdzniecības posmā 2006. gadā netika veiktas.

3.10. Somija

Pavisam analizēti 246 paraugi. Pavisam analizēti 158 žāvētu garšvielu un garšaugu paraugi, un no tiem 19 paraugi saturēja apstarotu materiālu. No 77 analizētām pārtikas produktu piedevām 10 saturēja apstarotu materiālu. No 11 jūras velšu paraugiem viens saturēja apstarotu materiālu.

Neviens no apstarotajiem produktiem nebija pareizi marķēts, un apstarošanas iekārtas, kurās tie bija apstrādāti, nebija apstiprinātas ES.

Analizētais pārtikas produkts Analizēto paraugu skaits: 246 Izmantotā CEN metode Rezultāts: nav apstarots Rezultāts: apstarots, nav pareizi marķēts Kaltētas garšvielas un garšaugi 139 19 EN 13751; EN 1788 Pārtikas produktu piedevas 67 10 EN 13751; EN 1788 Jūras veltes 10 1 Kopā 216 30 Kopā % analizēto paraugu 88 12

3.11. Francija

Pavisam analizēja 216 paraugus, un 32 paraugi bija apstaroti un nebija pareizi marķēti.

Analizētais pārtikas produkts Analizēto paraugu skaits: 216 Izmantotā CEN metode Rezultāts: nav apstarots Rezultāts apstarots Saldēta gliemežu gaļa 2 0 EN 1788 Kaltētas sēnes 71 0 EN 1788 Pārtikas produktu piedevas uz dārzeņu bāzes 11 5 EN 1788 Vēžveidīgie un mīkstmieši 45 24 EN 1788 Varžu kājiņas 3 2 EN 1788 Žāvēti augļi 1 0 EN 1788 Garšvielas un garšaugi 16 0 EN 1788 Žāvēti dārzeņi un no tiem izgatavoti produkti 13 0 EN 1788 Nelieli sarkanie augļi un citas ogas 4 0 EN 1788 Dehidrētas Āzijas nūdeļu uzkodas 14 1 EN 1788 Garneles 10 0 EN 1788 Žāvētas kokosriekstu skaidiņas 3 0 EN 1788 Tēja un uzlējumi 1 0 EN 1788 Kopā 184 32 Kopā % analizēto paraugu 85 15

No 24 neatbilstīgajiem vēžveidīgo un mīkstmiešu paraugiem 22 bija garneļu astu paraugi, kas ņemti vienā un tajā pašā uzņēmumā.

3.12. Ungārija

Pavisam analizēja 104 paraugus, un 2 paraugi bija apstaroti.

Analizētais pārtikas produkts Analizēto paraugu skaits: 104 Rezultāts: nav apstarots Rezultāts: apstarots, nav pareizi marķēts Garšvielas 80 1 Tēja 23 0 Pārtikas produktu piedevas 1 1 Kopā 102 2 Kopā % analizēto paraugu 98 2

3.13. Īrija

Pavisam 2006. gadā analizēti 452 paraugi. 13 paraugi bija apstaroti un nebija pareizi marķēti.

Analizētais pārtikas produkts Analizēto paraugu skaits: 452 Izmantotā CEN metode Rezultāts: nav apstarots Rezultāts: apstarots, nav pareizi marķēts Nūdeles 107 1 EN13751 skrīningam, apstiprināšana ar EN1788 Mērces un zupas 10 0 Garšvielas/buljoni 38 3 Garšaugi un garšvielas 220 8 Kafija un tēja (tostarp zāļu tējas) 43 0 Sēklas 13 0 Graudu produkti, bakaleja un raugs 8 0 Pārtikas produktu piedevas/vitamīni 9 1 Augļi un dārzeņi 1 0 Dažādi 3 0 Kopā 439 13 97 % 97 % 3 %

3.14. Itālija

Pavisam analizēja 66 paraugus, un neviens no tiem nebija apstarots.

Analizētais pārtikas produkts Analizēto paraugu skaits: 66 Izmantotā CEN metode Rezultāts: nav apstarots Rezultāts: apstarots, nav pareizi marķēts Garšvielas, garšaugi un dārzeņu ekstrakti 66 0 EN 13784 Kopā 66 0 Kopā % analizēto paraugu 66 0

3.15. Latvija

Šī dalībvalsts nav sniegusi informāciju par tirdzniecības vietās veikto pārbaužu rezultātiem.

3.16. Lietuva

Pavisam analizēja 30 paraugus, un 1 paraugs bija apstarots.

Analizētais pārtikas produkts Analizēto paraugu skaits: 30 Izmantotā CEN metode Rezultāts: nav apstarots Rezultāts: apstarots Garšvielas un garšaugi 7 0 LST EN 13783:2004 Tēja 22 1 LST EN 13783:2004 Kopā 29 1 Kopā % analizēto paraugu 100 3

3.17. Luksemburga

Pavisam analizēja 20 paraugus, un neviens no tiem nebija apstarots.

Analizētais pārtikas produkts Analizēto paraugu skaits: 20 Izmantotā CEN metode Rezultāts: nav apstarots Rezultāts: apstarots Garšvielas 15 0 EN 1788 Žāvēti augļi 1 0 EN 1788 Tēja 4 0 EN 1788 Kopā 20 0 Kopā % analizēto paraugu 100 0

3.18. Malta

Šī dalībvalsts nav sniegusi informāciju par tirdzniecības vietās veikto pārbaužu rezultātiem.

3.19. Nīderlande

Šī dalībvalsts nav sniegusi informāciju par tirdzniecības vietās veikto pārbaužu rezultātiem.

3.20. Polija

Pavisam analizēja 139 paraugus, un 2 paraugi bija apstaroti un nebija pareizi marķēti.

Analizētais pārtikas produkts Analizēto paraugu skaits: 139 Izmantotā CEN metode Rezultāts: nav apstarots Rezultāts: apstarots, nav pareizi marķēts Žāvēti garšaugi, garšvielas un dārzeņu piedevas 51 2 EN 1786; EN 1787; EN 1788 Kartupeļi 3 0 EN 1786; EN 1787; EN 1788 Sīpoli un ķiploki 21 0 EN 1786; EN 1787; EN 1788 Putnu gaļa 1 0 EN 1786; EN 1787; EN 1788 Nelobīti rieksti 34 0 EN 1786; EN 1787; EN 1788 Garneles, zivis 22 0 EN 1786; EN 1787; EN 1788 Svaigi augļi 7 0 EN 1786; EN 1787; EN 1788 Kopā 137 2 Kopā % analizēto paraugu 99 1

3.21. Portugāle

Šī dalībvalsts nav sniegusi informāciju par tirdzniecības vietās veikto pārbaužu rezultātiem.

3.22. Zviedrija

2006. gadā tika analizēti 8, galvenokārt putnu gaļas, paraugi saskaņā ar CEN metodi EN 1784; neviens no paraugiem nebija apstarots.

3.23. Slovākija

Pavisam analizēja 37 paraugus, un neviens no tiem nebija apstarots.

Analizētais pārtikas produkts Analizēto paraugu skaits: 37 Izmantotā metode Rezultāts: nav apstarots Rezultāts: apstarots Pistācijas un citu veidu rieksti 18 0 GC Siers 17 0 GC Pīļu gaļa 2 0 GC Kopā 37 0 Kopā % analizēto paraugu 100 0

3.24. Slovēnija

2006. gadā analizēja 40 paraugus, un trīs pārtikas produktu piedevu paraugi bija apstaroti.

Analizētais pārtikas produkts Analizēto paraugu skaits: 40 Izmantotā CEN metode Rezultāts: nav apstarots Rezultāts: nepārliecinošs Rezultāts: apstarots Garšvielas un garšaugi 10 0 0 EN 13751 Pārtikas produktu piedevas 8 4 3 EN 1788; EN 13751 Sausie zupas maisījumi 10 5 0 EN 1788; EN 13751 Kopā 28 9 3 Kopā % analizēto paraugu 70 22,5 7,56

3.25. Apvienotā Karaliste

Pārtikas standartu aģentūra ir apzinājusi 530 produktus, kurus 2006. gadā atlasīja un analizēja Apvienotās Karalistes vietējās tiesībaizsardzības iestādes, izmantojot standartizētas apstaroto pārtikas produktu noteikšanas pārbaudes. No šiem 530 paraugiem apstaroti bija 49 (deviņi procenti). Par “nepārliecinošiem” atzīti paraugi, par kuriem, izmantojot CEN metodi EN13751:2002, konstatēts, ka tie atbilst starpstāvoklim, un tālāk tie nav pārbaudīti, vai arī “zemas jutības” paraugi, piemēram, ja minerālmēslojuma graudiņu parauga frakcija nav bijusi atbilstoša precīzu analīžu veikšanai.

Analizētais pārtikas produkts Analizēto paraugu skaits: 530 Izmantotā metode Rezultāts: nav apstarots Rezultāts: nepārliecinošs Rezultāts: apstarots Žāvēti garšaugi, garšvielas un dārzeņu piedevas 253 22 20 EN 13751; EN 1778 Kuskuss un žāvētas piedevas 3 0 0 Sausie zupas maisījumi 10 2 0 Nūdeles un sausās piedevas 64 6 7 Rīsi un sausās piedevas 3 1 0 Makaroni un sausās piedevas 2 0 0 Mērces (šķidras/saldētas) 14 1 Žāvēti augļi 5 0 0 Dārzeņi, tostarp sīpoli 9 0 0 Tēja 11 1 6 Eļļa 4 0 0 Zivis/jūras veltes, t. i., mīkstmieši, garneles 4 0 0 Pārtikas produktu piedevas 52 9 16 Dažādi 5 0 0 Kopā 439 42 49 Kopā % analizēto paraugu 83 8 9

3.26. Kopsavilkums par ES

Šajā tabulā apkopoti analizētie paraugi un rezultāti, kas iegūti par ES kopumā:

Dalībvalsts Neapstaroto paraugu skaits Apstaroto paraugu skaits Apstaroto un nepareizi marķēto paraugu procentuālais daudzums AT 138 0 0 BE 99 1 1 CY NAP NAP NAP CZ 111 4 3,5 DE 4 066 71 1,6 DK NAP NAP NAP EE 10 0 0 EL 3 0 0 ES NAP NAP NAP FI 216 30 12 FR 184 32 15 HU 102 2 2 IE 439 13 3 IT 66 0 0 LV NI NI NI LT 29 1 3 LU 20 0 0 MT NI NI NI NL NI NI NI PL 137 2 1 PT NI NI NI SE 8 0 0 SK 37 0 0 SI 28 (9) 3 8 UK 439 (9) 49 9 Kopā 6 134 203 3,3 NI : Dalībvalsts nav sniegusi informāciju. NAP : Analītiskas pārbaudes 2006. gadā nav veiktas.

4. SECINĀJUMI

4.1. Apstarošanas iekārtās veikto pārbaužu rezultāti

Direktīva 1999/2/EK nosaka, ka dalībvalstīm jāinformē Komisija par apstarošanas iekārtās veikto pārbaužu rezultātiem, apstaroto pārtikas produktu kategorijām un daudzumu un lietotajām devām.

2006. gadā apstiprinātas apstarošanas iekārtas bija 10 dalībvalstīs.

Visas 10 dalībvalstis sniedza pieprasīto informāciju par apstrādāto pārtikas produktu kategorijām un daudzumu.

Eiropas Savienībā 2006. gadā apstaroja 15 058 tonnas pārtikas produktu.

4.2. Produktu tirdzniecības posmā veikto pārbaužu rezultāti

2006. gadā 18 dalībvalstis veica analītiskas pārbaudes un iesniedza prasīto informāciju. Trīs dalībvalstis informēja Komisiju, ka tajās pārskata posmā analītiskas pārbaudes nav veiktas.

Iesniegtā informācija liecina, ka 2006. gadā nelikumīgi apstaroti un/vai bez pareiza marķējuma bija 3,3 % paraugu.

Pārkāpumu sadalījums pa produktu kategorijām ir nevienmērīgs. Kopumā tirdzniecības posmā vislielākais skaits neatbilstīgo produktu bija kategorijā “Pārtikas produktu piedevas” (Vācija, Somija un Apvienotā Karaliste) un “Zupas un mērces” (Vācija). Ievērojami samazinājies Vācijā konstatēto apstaroto paraugu skaits kategorijā “Āzijas nūdeļu uzkodas” (no 37 % 2005. gadā uz 5 % 2006. gadā).

Komisija paredz, ka dalībvalstis turpinās pastiprināti kontrolēt šos produktus un veiks atbilstošus pasākumus.

Pārbaužu rezultātu atšķirības starp dalībvalstīm daļēji skaidrojamas ar paraugu izvēli un izmantoto analīzes metožu rādījumiem.

4.3. Pārbaužu rezultātu iesniegšanas termiņš 2007. gada ziņojumam

Termiņš, lai iesniegtu 2007. gadā veikto pārbaužu rezultātus Komisijai saskaņā ar Direktīvas 1999/2/EK 7. panta 3. punktu ir 2008. gada 30. jūnijs.

(1) OV L 66, 13.3.1999., 16. lpp.

(2) http://europa.eu.int/comm/food/food/biosafety/irradiation/index_en.htm

(3) OV C 187, 7.8.2003., 13. lpp.

(4) OV L 66, 13.3.1999., 24. lpp.

(5) OV C 112, 12.5.2006., 6. lpp.

(6) Produkti, kas paredzēti eksportam uz trešām valstīm.

(7) Žāvēti, presēti garšaugi

(8) Apstarots garšvielu maisījums

(9) Slovēnijā un Apvienotajā Karalistē attiecīgi 9 un 42 paraugi atzīti par nepārliecinošiem.